Direktorat Jenderal Anggaran inggih punika unit eselon I ingkang wonten ing sak ngandhaping Kementerian Keuangan. Direktorat Jenderal Anggaran, asring dipuncekak kanthi cekakakan DJA, gadhah peran wigati nalika nyusun Anggaran Pendapatan dan Belanja Nagara Indonésia. DJA gadhah kewenangan saking Mantri Keuangan kanggé nemtokakane Belanja Kementerian lan Lembaga.

Sajarah 
Direktorat Jenderal Anggaran (DJA) dipunwujud dhedhasar Peraturan Présidhèn No. 66 Tahun 2006 babagan Owah-owahan Keempat saking Peraturan Présidhèn No. 10 Tahun 2005 babagan unit Organisasi lan Tugas Eselon I Kementerian Nagara Republik Indonesia. Adhedhasar Peraturan Présidhèn Nomor 24 Taun 2010 babagan, Kedudukan, Tugas, dan Fungsi Kementerian Nagara sarta Susunan Organisasi, Tugas, dan Fungsi Eselon I Kementerian Nagara. Adhedhasar Dudutan Mantri Nomor 184/PMK.01/2010 babagan Organisasi lan Tata Kerja Departemen Keuangan, Direktorat Jenderal Anggaran inggih punika salah satunggaling unit Eselon I ingkang nindakaken sapérangan fungsi saking Kamentrian Keuangan. Peran ingkang paling wigati saking Direktorat Jenderal Anggaran kasebat inggih punika wonten ing tugasipun kanggé ngrumusaken saha nindakaken kebijakan lan standardisasi teknis ing babagan anggaran. Kados ingkang wonten ing Rencana Pembangunan Jangka Menengah (RPJM), kebijakan ing babagan fiskal dipunarahaken kanggé damel seimbang ing antawisipun kupiya kanggé ningkataken alokasi anggaran kanthi kupiya kanthi mantepaken kesinambunga fiskal kanthi cara ningkataken penerimaan nagara lan efisiensi blanja nagara, saha kanthi tetep ngupiya kanggé mandhapaken defisit anggaran.

Visi lan Misi

Visi 
Kangge nindakaken tugas lan fungsi, Direktorat Jenderal Anggaran gadhah visi kados makaten:
"Dados pengelolan anggaran nagara ingkang profesional, kredibel, transparan, lan akuntabel."

Misi 
Kangge mujudaken visi ingkang sampun dipuntemtokaken kasebat, Direktorat Jenderal Anggaran gadhah misi kados makaten:
 Mujudaken perencanaan kebijakan APBBN ingkang séhat, kredibel, lan berkelanjutan
 Mujudaken pengeluaran nagara sanès pajak kanthi optimal kanthi tetep njagi pelayanan dhateng masarakat
 Mujudaken norma lan sistem penganggaran ingkang kredibel, transparan, lan akuntabel
 Mujudaken sumber daya manungsa ingkang profesional lan sumber daya sanèsipun ingkang gadhah kualitas, efektif lan efisien.

Struktur Organisasi 
Direktorat Jenderal Anggaran kapérang dados:
 Sekretariat Direktorat Jenderal;
 Direktorat Sistem Penganggaran;
 Direktorat Penyusunan Anggaran Pendapatan dan Belanja Nagara;
 Direktorat Anggaran I;
 Direktorat Anggaran II;
 Direktorat Anggaran III;
 Direktorat Penerimaan Nagara Bukan Pajak.

Cathetan suku 

Kamenterian Keuangan Indonésia
Anggaran